সুতরাং বিশ শতকের শেষে এসে যখন এ-আহবানটি উচ্চারিত হলো – নারীর চোখে বিশ্ব দেখার – তখন আমাদের একটু নড়েচড়ে বসতে হলো। সত্যিই তো, আমরা এতকাল যে সাহিত্য, ইতিহাস, ধর্ম, দর্শন সৃষ্টি করেছি, তার সবটাই তো পুরুষের দৃষ্টিকোণ থেকে উৎসারিত। এর কোথাও তো নারীর দৃষ্টিকোণ বা চিন্তার প্রতিফলন আমরা দেখি না। সুতরাং শুধু শারীরিক বঞ্চনা-নিপীড়নই নারীর একমাত্র নিয়তি ছিল তা নয়; তার মনোজগৎ, চিন্তাজগৎ, তার সৃষ্টিশীলতা – এই সবকিছুকেই রাখা হয়েছিল স্তব্ধ বা নিষ্ক্রিয় করে।